Lago de Tiberiade El lago de Tiberiade o lago de Gałiłea, , ciamado anca inte i testi sacri lago de Genesaret e de Chinneret, talvolta mar de Gałiłea, ze el pì grando lago de acua dolse del Stato de Israel co na sirconferensa de 53 km. El ciapa el nome da ła sità de Tiberiade, Gałiłea; el toponemo biblego Lago di Genesaret ciapa el nome da ła sità sparia Genesaret. Pozisionà a 213 m soto el livel del mare, el ga na profondità masima de 43 m: se trata del lago de acua dolse pì grando de Israel, superà par dimension dal Mar Morto chel ze parò on lago de acua sałà. El lago se cata inte Granda fosa tetonega, depresion crà da ła placa araba e africana e inte ła cual, da nord a sud, pasa łe acue del fiume Zordan che łe ałimenta el lago. Par stà motivasion ła zona ła ze caraterizà da granda sismisità, invese in pasà zera prezente anca na serta atività vulcanega come testimonia ła prezensa de piere bazalteghe e magmatega. El ze el posto tra i teritori de łe Israel e łe alture de Gołan sirian ocupà da Israel. Intel nar drio i secołi el ga avudo tante denominasion in funsion de łe prinsipałi sità che intel tenpo gavea ła prevałensa inte łe so rive. Inte l'Antigo Testamento el ze ciamà mare de Kinneret , e , termeno che połaria derivar da na paroła ebraega , overosipiaarpa o lira in rełasion de ła forma del lago isteso. Intel Nòvo Testamento el ze ciamà lago o mare de Gałiłea, o de Tiberiade o de Gennèsaret: Gałiłea dal nome de ła rejon chel se cata; Tibiriade dal nome de ła sità fondà da Erode Antiopa torno al 20 d. C. inte ła riva a nord in onor de l'inperator Tiberio; Gennèsaret dal nome de na picinina pianura produtiva pozisionà inte łe coste osidentałi del lago. El nome arabo de lago vien da Tiberiade, ła prinsipałe sità intel periodo de ła concuista araba. El lago de Tiberiade el ze conosudo soratuto par eser stà, come dize i Vanzełi, ła sede prinsipałe de ła predicasion de Jezù; łuri i descrive che Jezù el ga vizità pì volte tante łocałità pozisionà inte łe rive del lago, traversandoło frecuentemente in barca. I Vanzełi i nomena sto lago varie volte: El lago el raprezenta el posto de łaoro de pescadori intra Jezù el ga scelto i so apòstołi: Piero, Andrea so fradeło, Jacomo e so fradeło Joani - sti ultemi fiołi de Zebedeo - i ze stà ciamà da Jezù fin che inte ła riva i sistemava łe redi, e sultio i lasa tuto par narghe drio . Drio na traversada del lago, on inaspetà tenpesta ga meso in pericoło ła sfaziłe barcheta indove ghe zera Jezù e i àpostołi. Considerà che Jezù el zera drio dormire par la strachesa, i ło ga svejà, e łu co poche parołe el ga calmà ła furia del mare e del vento . On avenimento somejante ze stà dopo ła moltiplicasion del pan e dei pese. El Vanzeło par Joani conta che Jezù introsò ła foła che vołea farlo re, introsò anca i desepołi caminando inte łe acue del lago . El lago de Tiberiade el vederà anca on'aparision pascuałe de Jezù resusità: da ła riva el sugerise a i desepołi strachi par ła note pasada sensa pescar njente, che i cała ła rede da ła parte drita de ła barca. Co stà maniera i desepołi i ga pescà na granda cuantità de pese e i ga capio che chel sconosuo "ze el Signor!". Piero el se tufa e snoa nando inte ła riva, invese i altri i ze na in barca. Al so traguàrdo, Jezù el ga rostio el pan co pese, e da a łuri. Finio manjare Jezù dimanda tre volte a Piero se ło ama, e a onji afremasion de resposta Piero Jezù responde co ła fraze "pascoła łe me piegorete".